**Zavod za hitnu medicinu Ličko-senjske županije**

**Vile Velebita 15, Gospić**

KLASA: 406-05/23-01/01

URBROJ: 2125/76-04-23-02

U Gospiću, 25. svibnja 2023.

Na temelju Odluke o pokretanju postupka prodaje službenih vozila putem javnog nadmetanja, KLASA: 406-05/23-01/01, URBROJ: 2125/76-01-23-01 od 25. svibnja 2023. godine, Zavod za hitnu medicinu Ličko-senjske županije objavljuje

**JAVNI NATJEČAJ**

**za prodaju službenih vozila**

Određuje se prodaja četiri (4) rabljena vozila u vlasništvu Zavoda za hitnu medicinu Ličko-senjske županije javnom prodajom, prikupljanjem pisanih ponuda i odabirom najpovoljnijeg ponuditelja.

Predmet prodaje su niže navedena rabljena vozila:

1. Vozilo: **FORD TRANSIT 300 2,2 TDCI**

Vrsta vozila: osobni automobil, M1

Namjena: hitna medicinska pomoć

Snaga motora/zapremnina motora: 103 kW/2.190 ccm³

Godina proizvodnje: 2012.

Broj šasije: WF0XXXTTFXBJ29383

Reg. oznaka: vozilo nije registrirano

Broj prijeđenih kilometara: 138.112 km

Nabavna vrijednost: 440.182,00 kn

Sadašnja vrijednost: 0,00 kn

Početna cijena utvrđuje se u iznosu ***od 1.000, eura / 7.534,50 kn\****.

**Evidencijski broj**: P-0­­1-23

1. Vozilo: **FORD TRANSIT 300 2,2 TDCI**

Vrsta vozila: osobni automobil, M1

Namjena: hitna medicinska pomoć

Snaga motora/zapremnina motora: 103 kW/2.190 ccm³

Godina proizvodnje: 2012.

Broj šasije: WF0XXXTTFXNJ33437

Reg. oznaka: vozilo nije registrirano

Broj prijeđenih kilometara: nepoznato

Nabavna vrijednost: 440.182,00 kn

Sadašnja vrijednost: 0,00 kn

Početna cijena utvrđuje se u iznosu ***od 950,00 eura / 7.157,77 kn\****.

**Evidencijski broj**: P-0­­2-23

1. Vozilo: **VOLKSWAGEN TRANSPORTER 2,5 TDI**

Vrsta vozila: osobni automobil, M1

Namjena: hitna medicinska pomoć

Snaga motora/zapremnina motora: 128 kW/2461 ccm³

Godina proizvodnje: 2007.

Broj šasije: WV1ZZZ7HZ8H063345

Reg. oznaka: vozilo nije registrirano

Broj prijeđenih kilometara: 255.000 km

Nabavna vrijednost: 383.206,00 kn.

Sadašnja vrijednost: 0,00 kn

Početna cijena utvrđuje se u iznosu ***od 1.500,00 eura / 11.301,75 kn\****.

**Evidencijski broj**: P-0­­3-23

 4. Vozilo: **VOLKSWAGEN TRANSPORTER**

Vrsta vozila: osobni automobil, M1

Namjena: hitna medicinska pomoć

Snaga motora/zapremnina motora: 128 kW/2461 ccm³

Godina proizvodnje: 2009.

Broj šasije: WV2ZZZ7HZ9H110285

Reg. oznaka: vozilo nije registrirano

Broj prijeđenih kilometara: nepoznato

Nabavna vrijednost: 491.191,00 kn.

Sadašnja vrijednost: 0,00 kn

Stanje: karambolirano vozilo

Početna cijena utvrđuje se u iznosu ***od 230,00 eura / 1.732,93 kn\****.

**Evidencijski broj**: P-0­­4-23.

**NAČIN I UVJETI PRODAJE**

Prodaja će se izvršiti prikupljanjem pisanih ponuda. Pravo sudjelovanja imaju sve fizičke osobe sa prebivalištem u Republici Hrvatskoj i pravne osobe sa sjedištem u Republici Hrvatskoj, koje u danom roku dostave prijavu za nadmetanje.

Prodaja vozila obavlja se po načelu „viđeno-kupljeno“, što isključuje sve naknadne prigovore kupca.

Pored ugovorene cijene ponuditelj snosi i sve ostale zavisne troškove.

Nakon što dobije obavijest o prihvaćanju svoje ponude, odabrani ponuditelj obvezan je u roku od 8 dana pristupiti sklapanju kupoprodajnog ugovora te je dužan odmah po potpisu Ugovora uplatiti cjelokupni iznos kupoprodajne cijene na račun Zavoda za hitnu medicinu Ličko-senjske županije - IBAN: HR3723900011100437045, Hrvatska poštanska banka, s pozivom na broj: OIB Ponuditelja, opis plaćanja „Kupoprodajna cijena, \_\_\_\_\_\_\_\_\_\_\_\_ (navesti evidencijski broj nabave)“.

Ako odabrani ponuditelj ne pristupi sklapanju Ugovora o kupoprodaji u navedenom roku, smatra se da je odustao. Ukoliko najpovoljniji ponuditelj odustane od kupnje vozila, prodavatelj može izabrati sljedećeg najpovoljnijeg ponuditelja.

Ako kupac prilikom potpisa Ugovora o kupoprodaji ne uplati kupoprodajnu cijenu, prodaja se smatra nevažećom.

Izlazni račun izdaje se isključivo na ime fizičke/pravne osobe koja je za isto vozilo dostavila svoju ponudu.

Kupac može preuzeti vozilo kad na bankovnom računu prodavatelja bude vidljiva uplata iznosa kupoprodajne cijene.

Kupac snosi sve troškove vezane za odvoz kupljenog vozila te prijenos prava vlasništva s imena prodavatelja na svoje ime u slučaju kupoprodaje vozila. Mjesto preuzimanja vozila je Gospić, Smiljanska 19/1.

**ROK ZA DOSTAVU PONUDA**

Pisane ponude dostavljaju se u zatvorenim omotnicama ***na adresu***: Zavod za hitnu medicinu Ličko-senjske županije, Vile Velebita 15, 53000 Gospić, od dana objave ovog natječaja do **2. lipnja 2023. godine**, s naznakom „Ponuda za kupnju službenog vozila – ne otvarati“.

Pisane ponude dostavljaju se na obrascu ponude koji se nalazi u privitku ovog oglasa, preporučenom poštom ili osobnom dostavom u poslovne prostorije Zavoda za hitnu medicinu Ličko-senjske županije. Obrazac ponude mora biti potpisan (fizičke i pravne osobe) i ovjeren pečatom (pravne osobe).

Ponude dostavljene nakon isteka roka za dostavu ponuda neće se otvarati i evidentirat će se kao zakašnjele te neotvorene vratiti pošiljatelju bez odgode.

Ponuditelj može povući svoju ponudu pismenim putem najkasnije u roku 3 dana od dana isteka roka za dostavu ponuda.

**SADRŽAJ PONUDE**

Ponuda mora sadržavati sljedeće podatke:

1. *za pravne osobe*: naziv i sjedište društva, OIB, presliku izvatka iz sudskog registra odnosno presliku obrtnice za obrtnike,

*za fizičke osobe*: ime i prezime, adresu prebivališta, OIB, presliku osobne iskaznice;

1. ime i prezime osobe za kontakt s brojem telefona, adresom e-pošte;
2. oznaku predmeta kupnje;
3. ponuđenu cijenu.

**TROŠKOVI NATJEČAJA**

Ponuditelj snosi sve troškove koji se odnose na pripremanje i podnošenje ponuda. Prodavatelj ni u kojem slučaju nije odgovoran niti obavezan Ponuditelju nadoknaditi troškove, bez obzira na način vođenja i konačni rezultat postupka javnog natječaja.

Sve dodatne informacije o ponuđenim vozilima zainteresirani mogu dobiti telefonski, radnim danom od 7:00 do 15:00 sati, na telefon 053/560-525, odnosno na e-mail: pisarnica@zzhmlsz.hr.

Vozilo će se moći pogledati radnim danom do isteka roka za dostavu ponuda od 7:00 do 15:00 sati na adresi Gospić, Smiljanska 19/1, uz prethodnu najavu na broj: 053/560-525.

**VALJANOST I IZBOR NAJPOVOLJNIJE PONUDE**

Valjanost ponude treba biti 30 dana od dana otvaranja ponuda.

Otvaranje ponuda neće biti javno. Ponude će se otvarati na sjednici Povjerenstva imenovanog Odlukom o pokretanju postupka prodaje službenog vozila.

Prodavatelj zadržava pravo odustati od izbora ponuđača i prodaje vozila bez posebnog obrazloženja kupcima.

Kriterij za odabir najpovoljnije ponude je najviša ponuđena cijena. U slučaju dviju ili više ponuda sa istom cijenom, odabrat će se ranije zaprimljena ponuda. Ponude ispod početne cijene smatrat će se nevažećima.

**OBAVIJEST O REZULTATU ODABIRA**

Svi će ponuditelji o ishodu natječaja biti obaviješteni pisanim putem u roku od 15 dana od dana isteka roka za dostavu ponuda.

 Zavod za hitnu medicinu

 Ličko-senjske županije

 Ravnateljica:

 Martina Brmbolić, dipl. iur., v.r.

Objaviti:

1. Oglasna ploča Zavoda za hitnu medicinu Ličko-senjske županije
2. Web stranica: [www.zzhmslz.hr](http://www.zzhmslz.hr)